CTW ไตรมาส 2/58 พลิกขาดทุน ต้นทุนขายเพิ่ม-ขาดกำไรจากอัตราแลกเปลี่ยน
CTW ไตรมาส 2/58 พลิกขาดทุน ต้นทุนขายเพิ่ม-ขาดกำไรจากอัตราแลกเปลี่ยน ขณะที่ผลการดำเนินงานครึ่งปีแรกพลิกขาดทุนเช่นกัน
11 ส.ค. 2558

บริษัท จรุงไทยไวร์แอนด์เคเบิ้ล จำกัด (มหาชน) หรือ CTW รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) ขาดทุนสุทธิ 44.11 ล้านบาท หรือขาดทุนสุทธิ 0.11 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 14.51 ล้านบาท หรือมีกำไรสุทธิ 0.04 บาทต่อหุ้น
ขณะที่ผลการดำเนินงานช่วง 6 เดือนแรกขาดทุนสุทธิ 37.08 ล้านบาท หรือขาดทุนสุทธิ 0.09 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 52.60 ล้านบาท หรือมีกำไรสุทธิ 0.13 บาทต่อหุ้น
 
ทั้งนี้ผลการดำเนินงานในไตรมาสดังกล่าวที่พลิกเป็นขาดทุนเนื่องจากบริษัทมีค่าใช้จ่ายในการขาย และต้นทุนการขายเพิ่มขึ้น นอกจากนี้ยังมีผลขาดทุนจากอัตราแลกเปลี่ยน เมื่อเทียบกับช่วงเดียวกันในปีก่อนที่มีผลกำไรจากอัตราแลกเปลี่ยน